CELEX: 62018TN0024
Language: ro
Date: 2018-01-20 00:00:00
Title: Cauza T-24/18: Acțiune introdusă la 20 ianuarie 2018 – adidas International Trading și alții/Comisia

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/32
            
         Acțiune introdusă la 20 ianuarie 2018 – adidas International Trading și alții/Comisia
   (Cauza T-24/18)
   (2018/C 094/43)
   Limba de procedură: engleza
   
      Părțile
   
   
      Reclamante: adidas International Trading BV (Amsterdam, Țările de Jos), Gabor Footwear GmbH (Rosenheim, Germania), Gabor Shoes AG (Rosenheim), HR Online GmbH (Osnabrück, Germania), Nike European Operations Netherlands BV (Hilversum, Țările de Jos), Timberland Europe BV (Almelo, Țările de Jos), Wolverine Europe BV (Amsterdam), Wolverine Europe Ltd (Londra, Regatul Unit) (reprezentanți: E. Vermulst și J. Cornelis, avocați)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               anularea Regulamentului de punere în aplicare (UE) 2017/1982 al Comisiei din 31 octombrie 2017 de reinstituire a unei taxe antidumping definitive și de percepere definitivă a taxei provizorii instituite asupra importurilor de anumite tipuri de încălțăminte cu fețe din piele originare din Republica Populară Chineză și Vietnam și produse de Dongguan Luzhou Shoes Co. Ltd, Dongguan Shingtak Shoes Co. Ltd, Guangzhou Dragon Shoes Co. Ltd, Guangzhou Evervan Footwear Co. Ltd, Guangzhou Guangda Shoes Co. Ltd, Long Son Joint Stock Company și Zhaoqing Li Da Shoes Co., Ltd, precum și de punere în aplicare a hotărârii Curții de Justiție în cauzele conexate C-659/13 și C-34/14 (JO 2017, L 285, p. 14) și
            
         
               —
            
            
               obligarea Comisiei Europene la plata cheltuielilor de judecată efectuate de reclamante.
            
         
      Motivele și principalele argumente
   
   În susținerea acțiunii, reclamantele invocă cinci motive.
   
               1.
            
            
               Primul motiv, întemeiat pe lipsa competenței juridice a Comisiei Europene de a adopta regulamentul atacat.
            
         
               2.
            
            
               Al doilea motiv, întemeiat pe faptul că redeschiderea procedurii încheiate privind încălțămintea și instituirea retroactivă a taxei antidumping expirate, prin regulamentul atacat:
               
                           (i)
                        
                        
                           sunt lipsite de temei juridic, sunt întemeiate pe o eroare vădită de aplicare a articolului 266 TFUE și a regulamentului de bază (1) și încalcă articolul 9 alineatul (4) din regulamentul de bază;
                        
                     
                           (ii)
                        
                        
                           nu sunt conforme principiilor protecției încrederii legitime, securității juridice și neretroactivității, în măsura în care le privește pe reclamante; și
                        
                     
                           (iii)
                        
                        
                           sunt întemeiate pe o aplicare eronată a articolului 266 TFUE și pe un abuz de putere săvârșit de Comisia Europeană și încalcă articolul 5 alineatul (4) TUE.
                        
                     
         
               3.
            
            
               Al treilea motiv, întemeiat pe încălcarea principiului nediscriminării prin instituirea retroactivă a taxei antidumping pentru furnizorii reclamantelor, împiedicând rambursarea reclamantelor.
            
         
               4.
            
            
               Al patrulea motiv, întemeiat pe săvârșirea de către Comisia Europeană a unui abuz de putere în evaluarea cererilor de acordare a tratamentului de societate care funcționează în condițiile unei economii de piață și a tratamentului individual formulate de furnizorii reclamantelor, pentru a institui o taxă antidumping retroactivă, și pe încălcarea principiului nediscriminării.
            
         
               5.
            
            
               Al cincilea motiv, întemeiat pe neîndeplinirea de către Comisia Europeană a obligației prevăzute la articolul 20 alineatul (5) din regulamentul de bază, precum și a obligației de motivare, astfel cum este prevăzută la articolul 296 TFUE.
            
         
      (1)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO 2016, L 176, p. 21).